Document ID: 32005R0078

KOMMISSIONENS FORORDNING (EF) Nr. 78/2005
af 19. januar 2005
om ændring af forordning (EF) nr. 466/2001 for så vidt angår tungmetaller
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3,
efter høring af Den Videnskabelige Komité for Levnedsmidler og Den Europæiske Fødevaresikkerhedsautoritet, og
ud fra følgende betragtninger:
(1)
Ved Kommissionens forordning (EF) nr. 466/2001 (2) fastsættes der grænseværdier for bestemte forurenende stoffer i fødevarer. Disse bestemmelser, som ændret ved Kommissionens forordning (EF) nr. 221/2002 (3), omfatter grænseværdier for tungmetallerne bly, cadmium og kviksølv.
(2)
For at beskytte folkesundheden er det vigtigt at forurenende stoffer holdes på et niveau, som ikke forårsager sundhedsmæssige problemer. Grænseværdierne for bly, cadmium og kviksølv skal være sikre og så lave, som det med rimelighed er muligt (ALARA-princippet) på grundlag af god fremstillingspraksis og god landbrugs-/fiskeripraksis. Nye oplysninger om forholdet mellem grænseværdier og indholdet af stoffer i visse akvatiske arter gør det nødvendigt at revidere de relevante bestemmelser i bilag I til forordning (EF) nr. 466/2001 for de pågældende forurenende stoffer i bestemte fødevarer. De ændrede bestemmelser sikrer opretholdelse af et højt forbrugerbeskyttelsesniveau.
(3)
Forordning (EF) nr. 466/2001 bør ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
Bilag I til forordning (EF) nr. 466/2001 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. januar 2005.

Labels: 1
17
20
0
3
6